Տեղերում անձնակազմի հետ անմիջականորեն շփվող սպաները միանշանակ շատ ավելի թարմ գաղափարներ կարող են տալ զինվորական դժվարին առօրյայի ընթացքում անձնակազմի նկատմամբ ավելի ճիշտ հոգեբանական մոտեցում ցուցաբերելու համար: Այնպիսի մոտեցում, որ հնարավոր լինի փոքր ուժերով մեծ խնդիրներ լուծել, այն է՝ ամրապնդել ՀՀ զինված ուժերի որակական գերազանցությունը: Տվյալ սկզբունքը ենթադրում է կատարելության հասցնել մարդկային գործոնը ազգային հավատքով, գաղափարով ու բարոյականությամբ տոգորված հայ զինվորականի ձևավորման գործում: Իսկ դա ի կատար ածելու համար առաջնահերթ է ազգային ինքնաճանաչողությունը: